
[bookmark: _Hlk236408796]««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1. ՀՀ վարչապետի աշխատակազմ
	23․09.2026թ.
02/16.16/32858-2026

	ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և ՀՀ կառավարության 2025 թվականի դեկտեմբերի 25-ի  N 1910-Ն որոշման մեջ փոփոխություններ ու լրացումներ կատարելու մասին» ՀՀ կառավարության  որոշման նախագծի վերաբերյալ․
Ներկայացված որոշման նախագծով նախատեսվում է ՀՀ առողջապահության նախարարության լիցենզավորման գործակալության գործունեության համար «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի վարչական շենքում համապատասխան շենքային պայմանների ապահովման նպատակով հատկացնել դրամաշնորհ, մինչդեռ  նախագծի նախաբանում նշված չէ դրա համապատասխան  լիազորող նորմը:
Վարչապետի աշխատակազմի տարածքային զարգացման և շրջակա միջավայրի հարցերի վարչություն
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները՝
Նախագծով առաջարկվում է, ի թիվս այլնի, հատկացնել միջոցներ «Վարդենիսի բժշկական կենտրոն» ՓԲԸ-ի Շրջակա միջավայրի վրա ազդեցության գնահատման (այսուհետ՝ ՇՄԱԳ) ծառայություններ շինարարության համար` 2,000.0 հազար դրամ: 
Վերոգրյալի առնչությամբ, հարկ է նշել, որ շարադրվածից պարզ չէ, անհրաժեշտ գումարը հատկացվելու է ՇՄԱԳ ծառայության, թե՞ շինարարության համար: Եթե ՇՄԱԳ ծառայության, ապա ուշադրության է արժանի այն հանգամանքը, որ «Պետական տուրքի մասին» ՀՀ օրենքի 19-րդ հոդվածի 12-րդ բաժնի 12.4-րդ կետի 1-ին ենթակետի «ա» պարբերության համաձայն՝ նախատեսվող գործունեության Ա կատեգորիայի տեսակների փաստաթղթերի շրջակա միջավայրի վրա ազդեցության փորձաքննության համար նախատեսված է բազային տուրքի 1000-ապատիկի չափով պետական տուրք (բացառությամբ ոչ մետաղական օգտակար հանածոների արդյունահանման կամ հանքանյութի վերամշակման, որի համար՝ բազային տուրքի 500-ապատիկի չափով), իսկ «բ» պարբերության համաձայն՝ նախատեսվող գործունեության Բ կատեգորիայի տեսակների փաստաթղթերի շրջակա միջավայրի վրա ազդեցության փորձաքննության համար՝ բազային տուրքի 300-ապատիկի չափով: 
Հաշվի առնելով վերոգրյալը՝ առաջարկվող չափով գումարի հատկացման հարցը լրացուցիչ հիմնավորման կարիք ունի:
	ԸՆԴՈՒՆՎԵԼ Է: 
  Հանվել է նախագծից։

  















 ԸՆԴՈՒՆՎԵԼ Է: Նախագծի փաթեթը լրամշակվել է, հիմնավորմամբ առավել մանրամասն ներկայացվել է ՇՄԱԳ-ի ծառայության ձեռքբերման մանրամասները: 

	2. ՀՀ ֆինանսների նախարարություն
	26․08.2026թ.
01/34-2/21960-2026

	ՀՀ առողջապահության նախարարության (այսուհետ՝ ՀՀ ԱՆ) 07.08.2026թ. N ԱԱ/06.1/24964-2026 գրությամբ ներկայացված «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Քաղաքաշինության կոմիտեին թույլտվություն տալու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Նախագծով նախատեսվում է ՀՀ 2026թ. պետական բյուջեի «Առողջապահություն» բաժնի ծրագրերի միջև կատարել 99.0 մլն դրամի վերաբաշխում:
Նախագծով 1126 ծրագրի «31002. Առողջապահական կազմակերպությունների վերազինում» միջոցառումից նվազեցվում է՝ 
· 20 մլն դրամ՝ «Հիվանդությունների վերահսկման և կանխարգելման ազգային կենտրոն» ՊՈԱԿ-ի Արմավիրի մարզային կենտրոնի համար հատկացված միջոցներից,
· 70.0 մլն դրամ՝ ՀՀ Լոռու մարզի «Վանաձորի թիվ 1 պոլիկլինիկա» ՊՓԲԸ-ի շինարարության համար հատկացված միջոցներից:
Նվազեցվող գումարներից՝
· 2.0 մլն դրամը հատկացվում է «Վարդենիսի բժշկական կենտրոն» ՓԲԸ-ի շինարարության թույլտվության նպատակով շրջակա միջավայրի վրա ազդեցության գնահատման (ՇՄԱԳ) ծառայությունների ձեռքբերման համար,
· 70.0 մլն դրամը, որպես դրամաշնորհ՝ ՀՀ ԱՆ-ի լիցենզավորման գործակալության գործունեության նպատակով «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի վարչական շենքում համապատասխան շենքային պայմանների ապահովման համար,
· 18.0 մլն դրամը՝ Հիվանդությունների վերահսկման և կանխարգելման ազգային կենտրոն» ՊՈԱԿ-ի ՀՀ Արմավիրի մարզային մասնաճյուղի վերակառուցման աշխատանքների 5% երաշխիքային գումարի համար:	
Նախագծով նախատեսվում է նաև, «Արթիկի բժշկական կենտրոն» ՓԲԸ-ի և ՀՀ Լոռու մարզի Տաշիրի բժշկական կենտրոն ՓԲԸ-ի կառուցման համար նախատեսված հատկացումներից՝ յուրաքանչյուրից, նվազեցնել 4.5 մլն դրամ և համապատասխանաբար ուղղել իրենց շինարարական աշխատանքների համար անհրաժեշտ նախագծահետազոտական աշխատանքների ձեռք բերմանը:
Այդ կապակցությամբ հայտնում ենք, որ Նախագծով ներկայացված նվազեցումները հնարավոր չէ կատարել, այդ նախագծում ներառված ծախսային միջոցառումների՝ պայմանագրային պարտավորություններով ծանրաբեռնվածության և համապատասխան կարգադրիչների կողմից պակասեցումները չկատարելու պատճառով։
Միաժամանակ, Նախագծի հիմնավորմամբ ներկայացված չէ 20.0 մլն դրամ՝ «Հիվանդությունների վերահսկման և կանխարգելման ազգային կենտրոն» ՊՈԱԿ-ի Արմավիրի մարզային կենտրոնի և 70.0 մլն դրամ՝ ՀՀ Լոռու մարզի «Վանաձորի թիվ 1 պոլիկլինիկա» ՊՓԲԸ-ի շինարարության համար հատկացված միջոցներից առաջացած տնտեսումների վերաբերյալ հիմնավորումները: Հետևաբար, խնդրում ենք հիմնավորմամբ ներկայացնել առաջացած տնտեսումների հիմքերը, և պարզաբանել՝ արդյոք նվազեցումից հետո սույն ծախսերի գծով հետագայում լրացուցիչ ֆինանսավորման պահանջ չի առաջանա:
2. Հավելենք նաև, որ ՀՀ ԱՆ-ն 30.07.2026թ. N ԱԱ/06.1/24468-2026 գրությամբ ՀՀ ՖՆ է ներկայացվել ՀՀ կառավարության որոշման նախագիծ, որով նախատեսվում է կապիտալ ծախսերի իրականացման, առողջապահական կազմակերպությունների կանոնադրական կապիտալի ավելացման և մի շարք առողջապահական կազմակերպություններին ֆինանսական աջակցության տրամադրման նպատակով՝ ՀՀ 2026թ. պետական բյուջեի ՀՀ կառավարության պահուստային ֆոնդից ՀՀ ԱՆ-ին հատկացնել 3,838.1 մլն դրամ:
Հաշվի առնելով վերոգրյալը, առաջարկում ենք Նախագծի հիմնավորմամբ ներկայացված կապիտալ ծախսերի գծով խնայողությունների հաշվին հատկացումների հարցը քննարկել գերատեսչության ծախսային առաջնահերթությունների համատեքստում՝ դրանք ուղղելով առավել առաջնահերթ ուղղություններին:
3. Հարկ է նշել նաև, որ ՀՀ ԱՆ-ի լիցենզավորման գործակալության գործունեության նպատակով «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի վարչական շենքում համապատասխան շենքային պայմանների ապահովումը (70.0 մլն դրամ) չի բխում ՀՀ կառավարության 2021-2026թթ. գործունեության միջոցառումների, ինչպես նաև ոլորտային որևէ ռազմավարական ծրագրից: Ավելին, վերոնշյալ աշխատանքների  70.0 մլն դրամի ֆինանսավորման հարցը բազմիցս քննարկվել է ՀՀ ԱՆ տարբեր գրություններով շրջանառված նախագծերի շրջանակներում, սակայն նախարարական կոմիտեների նիստերի քննարկման արդյունքում ֆինանսավորման հարցը հանվել է նախագծերից:
Միաժամանակ, ՀՀ կառավարության 04.12.2025թ. N 1761-Ն որոշման Հավելվածով հաստատված պետական բյուջեում վերաբաշխումների և կառավարության պահուստային ֆոնդից հատկացումների իրականացման կարգի 38-րդ կետի 7-րդ ենթակետի համաձայն՝ արտաքին վերաբաշխումներ չեն կարող իրականացվել, եթե հավելյալ ծախսային կարիքի ֆինանսավորման առաջարկը բյուջեի պլանավորման փուլում չի համարվել առաջնահերթ և չի ներառվել «ՀՀ 2026թ. պետական բյուջեի մասին» ՀՀ օրենքի (այսուհետ՝ Օրենք) լրացուցիչ ծախսերի առաջնահերթությունների հավելվածում:
Տվյալ դեպքում, հարկ է նկատի ունենալ նաև, որ սույն ծախսային կարիքը լիովին կանխատեսելի էր 2026թ.-ի բյուջետային գործընթացի շրջանակում, սակայն չի ներառվել Օրենքի առաջնահերթությունների ցանկում, ինչպես նաև Նախագծով չի ներկայացվել բավարար հիմնավորումներ, այդ թվում՝ շինարարական աշխատանքների համապատասխան նախագծանախահաշվային փաստաթղթերը:
Հաշվի առնելով վերոգրյալը՝ առաջարկում ենք դրա առաջնահերթության և հրատապության հիմնավորման, ինչպես նաև շինարարական աշխատանքների համապատասխան նախագծանախահաշվային փաստաթղթերի առկայության դեպքում՝ ֆինանսավորման հատկացման հարցը քննարկման առարկա դարձնել առաջիկա բյուջետային գործընթացի ժամանակ:
4. Նախագծի փաթեթի վերաբերյալ առաջարկում ենք նաև.
· որպես ավելորդ դրույթ հանել նախագծի 1-ին կետը՝ հաշվի առնելով, որ եթե պայմանագրով նախատեսված աշխատանքների կատարման ժամկետի երկարաձգումը հետևանք չէ կապալառուի գործողությունների կամ անգործության՝ այսինքն ի հայտ են եկել նախագծային թերություններ, որոնց պարագայում հնարավոր չէ մինչև դրանց վերացումը շարունակել աշխատանքների կատարումը, ապա պատվիրատուն ինքնուրույն պետք է սահմանի աշխատանքների կատարման նոր ժամկետները: Հակառակ դեպքում անհրաժեշտ է առաջնորդվել պայմանագրի 3.1.2 կետով, համաձայն որի կապալառուի կողմից ժամկետի խախտման դեպքում պատվիրատուն ինքնուրույն պետք է սահմանի աշխատանքների կատարման նոր ժամկետներ՝ կապալառուի նկատմամբ կիրառելով պայմանագրով նախատեսված պատասխանատվության միջոցներ,
· նախագծի ընդունումը հիմնավորող փաստաթղթում բացահայտել, թե ինչու չի ապահովվել ՀՀ կառավարության 02.10.2025թ. թիվ 1415-Ն որոշման 2-րդ կետի 3-րդ ենթակետի պահանջների կատարումը, համաձայն որի նույնաբովանդակ հիմնավորմամբ աշխատանքների կատարման ժամկետը թույլատրվել է երկարաձգել մինչև 2026թ. մարտի 30-ը: 
5. Նախագծի հավելված 11-ի համաձայն՝ նախատեսվում է նվազեցումներ կատարել՝
· 33141174-21 «բժշկական սարքերի հավաքածուներ» ԳՄԱ կոդով գնման առարկայի տողից 20.0 մլն դրամի չափով, սակայն, նկատի ունենալով, որ տվյալ գնման առարկայի համար սահմանված է «հատ» չափի միավորը, հնարավոր չէ կատարել գնման առարկայի գումարի մասնակի նվազեցում՝ առանց քանակի նվազեցման: Նշվածով պայմանավորված՝ առաջարկում ենք հավելված 11-ում 33141174-21 «բժշկական սարքերի հավաքածուներ» ԳՄԱ կոդով գնման առարկայի տողն ամբողջությամբ նվազեցնել 135.0 մլն դրամով, և մնացորդային գումարի մասով 33141174 «բժշկական սարքերի հավաքածուներ» ԳՄԱ կոդերով նախատեսել նոր տողեր համապատասխանաբար 115.0 մլն և 20.0 մլն դրամի չափով,
· 45211250/6 «առողջապահության հետ կապված շենքերի կառուցման աշխատանքներ» ԳՄԱ կոդով գնման առարկայի տողից 4.5 մլն դրամի չափով, սակայն հիշյալ տողն ամբողջությամբ ծանրաբեռնված է կնքված պայմանագրով,
· 45211250/23 «առողջապահության հետ կապված շենքերի կառուցման աշխատանքներ» ԳՄԱ կոդով և «ԲՄ» գնման ձևով գնման առարկայի տողից, այնինչ էլեկտրոնային գնումների համակարգում առկա տեղեկատվության համաձայն՝ հիշյալ ԳՄԱ կոդը ներառված է «ՀԲՄ» գնման ձևով, ուստի առաջարկում ենք ճշտել գնման ձևը:
6. Նախագծի հավելված 1-ում ներառված 71311260/501 «Շրջակա միջավայրի վրա ազդեցության գնահատման (ՇՄԱԳ) ծառայություններ շինարարության համար» գնման առարկայի մասին դիրքորոշում կարող ենք հայտնել դրա ձեռք բերման նպատակով «Գնումների մասին» օրենքի 15-րդ հոդվածի 6-րդ մասի հիմքով կազմակերպված ընթացակարգի կամ դրա արդյունքում կնքված պայմանագրի մասին տեղեկատվության առկայության դեպքում:
Միաժամանակ, նախագծի վերաբերյալ առկա է նաև հետևյալ տեխնիկական դիտարկումը՝ նախագծի նախաբանում որպես լիազորող նորմ հղում պետք է կատարել ՀՀ կառավարության 04.05.2017թ. N 526-Ն որոշմամբ հաստատված կարգի միայն 57-րդ կետին:
	 









































Ընդունվել է։
Կատարվել են համապատասխան նվազեցումները։





ՉԻ ԸՆԴՈՒՆՎԵԼ:
«Հիվանդությունների վերահսկման և կանխարգելման ազգային կենտրոն» ՊՈԱԿ-ի Արմավիրի մարզային կենտրոնի վերազինման համար հատկացված միջոցները ուղղվում են նույն օբյեկտի շինարարական աշխատանքների իրականացմանը, իսկ վերազինման համար ըստ նախնական հաշվարկների առկա միջոցները բավարարելու են: 


ՉԻ ԸՆԴՈՒՆՎԵԼ: ՀՀ առողջապահության նախարարության կողմից ներկա պահին դիտարկվել է այն ծախսերը որոնք կարող են իրականացվել ՀՀ ԱՆ առկա հատկացումների հաշվին:






ՉԻ ԸՆԴՈՒՆՎԵԼ: ՀՀ առողջապահության նախարարության կողմից ներկա պահին դիտարկվել է այն ծախսերը որոնք կարող են իրականացվել ՀՀ ԱՆ առկա հատկացումների հաշվին:
 Միաժամանակ հայտնում եմ, որ ՀՀ առողջապահության նախարարության 2026 թվականի պետական բյուջեն հաստատվել է առանց կապիտալ բյուջեի համար նախատեսված առաջնահերթություններով, այլ միայն Առողջության Համընդհանուր ապահովագրության հատկացումների մասով:






























ՉԻ ԸՆԴՈՒՆՎԵԼ: 
Նախագծից սույն կետը հանվել է և Քաղաքաշինության կոմիտեի կողմից ներկայացվել է ՀՀ կառավարության որոշման նախագիծ, որով արդեն իսկ երկարացվել է:



















Ընդունվել է։
Կատարվել են համապատասխան փոփոխությունները։

























Ընդունվել է։
Կատարվել են համապատասխան փոփոխությունները։

	3. ՀՀ քաղաքաշինության կոմիտե
	14․08.2026թ.
01/16.1/12914-2026

	«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Քաղաքաշինության կոմիտեին թույլտվություն տալու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ ՀՀ քաղաքաշինության կոմիտեն (այսուհետ՝ Կոմիտե)  առաջարկում է Նախագծից հանել 1-ին կետը՝ հաշվի առնելով, որ ի թիվս այլ օբյեկտների Կոմիտեի կողմից շրջանառվում է նոր ժամկետների սահմանման ՀՀ կառավարության համապատասխան որոշման նախագիծ, որում արդեն իսկ ընդգրկված է ՀՀ Լոռու մարզի «Տաշիրի բժշկական կենտրոն» ՓԲԸ-ի կառուցման աշխատանքների կատարման նոր ժամկետ սահմանելու առաջարկը, և խմբագրել Նախագծի վերնագիրը՝ 1-ին կետը հանելու հետևանքով առաջացող բովանդակային փոփոխությանը համապատասխանեցնելու նպատակով: 
	  
   



Ընդունվել է։
Կատարվել են համապատասխան փոփոխությունները։



	Առողջապահության նախարարություն
